CELEX: 62015CN0581
Language: mt
Date: 2015-11-10 00:00:00
Title: Kawża C-581/15: Rikors ippreżentat fl-10 ta’ Novembru 2015 – Il-Kummissjoni Ewropea vs Ir-Repubblika Ċeka

25.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/15
            
         Rikors ippreżentat fl-10 ta’ Novembru 2015 – Il-Kummissjoni Ewropea vs Ir-Repubblika Ċeka
   (Kawża C-581/15)
   (2016/C 027/19)
   Lingwa tal-kawża: iċ-Ċek
   
      Partijiet
   
   
      Rikorrenti: Il-Kummissjoni Ewropea (rappreżentanti: Z. Malůšková, J. Hottiaux, aġenti)
   
      Konvenuta: Ir-Repubblika Ċeka
   
      Talbiet
   
   
               —
            
            
               tikkonstata li, peress li hija ma ħolqitx reġistru elettroniku nazzjonali tal-impriżi tat-trasport bit-triq u peress li hija ma ħolqitx interkonnessjoni bejn dan ir-reġistru u r-reġistri elettroniċi nazzjonali tal-Istat Membri l-oħra, ir-Repubblika Ċeka ma ssodisfatx l-obbligi tagħha skont l-Artikolu 16(1) u (5) tar-Regolament (KE) Nru 1071/2009 tal-Parlament Ewropew u tal-Kunsill, tal-21 ta’ Ottubru 2009, li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE.
            
         
               —
            
            
               tikkundanna lir-Repubblika Ċeka għall-ispejjeż.
            
         
      Motivi u argumenti prinċipali
   
   Ir-rikorrenti tressaq l-argumenti li ġejjin insostenn tar-rikors tagħha:
   Fit-30 ta’ Ġunju 2015, data li fiha skada t-terminu stabbilit fid-dikjarazzjoni tal-oġġezzjonijiet, ir-Repubblika Ċeka kienet għada ma ħolqitx reġistru elettroniku nazzjonali tal-impriżi tat-trasport bit-triq u hija ma kinitx ħolqot interkonnessjoni bejn dan ir-reġistru u r-reġistri elettroniċi nazzjonali tal-Istati Membri oħra, minkejja li hija kellha obbligu tagħmel dan taħt l-Artikolu 16(1) u (5) tar-Regolament (KE) Nru 1071/2009 tal-Parlament Ewropew u tal-Kunsill, tal 21 ta’ Ottubru 2009, li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE (1).
   
      (1)  ĠU L 300, p. 1.